રાજ્યમાં વધી રહેલા સ્વાઇન ફ્લૂને રોકવામાં તંત્ર સંપૂર્ણ રીતે નિષ્ફળ રહ્યું છે. આજે કેન્દ્રની આરોગ્યની ત્રણ ટીમો ગુજરાતની મુલાકાતે છે. જે રાજકોટ અને અમદાવાદ સિવિલ હોસ્પિટલની મુલાકાત લઇને પરિસ્થિતિનો તાગ મેળવશે. રાજ્યમાં સ્વાઇન ફ્લૂની સૌથી વધુ અસર જામનગર અને રાજકોટમાં છે. આ બંને શહેરોમાં હાલ લોક મેળો ચાલુ છે. આ સમયે ચેપી રોગ ફેલાવાની શક્યતા વધુ છે. રાજ્ય સરકાર અને હાઈકોર્ટનો હુકમ હોવા છતાં સ્થાનિક તંત્ર તેના પર કોઈ જ પ્રકારની કાર્યવાહી નથી કરતું.